Ռադե Կրունիչ

Ռադե Կրունիչ (բոս․՝ Раде Крунић, հոկտեմբերի 7, 1993(1993-10-07), Ֆոչա, Սերբական Հանրապետություն, Բոսնիա և Հերցեգովինա), բոսնիացի պրոֆեսիոնալ ֆուտբոլիստ։ Ներկայումս հանդես է գալիս Միլանի ու Բոսնիա և Հերցեգովինայի ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Վաղ կարիերա ===
Կրունիչը Սուտյեսկա Ֆոչայի ակադեմիայի սան է, որի կազմում իր պրոֆեսիոնալ դեբյուտը նշեց 2012 թվականին։ 2013 թվականի հունվարին նա միացավ սերբական Դոնյի Սրեմին։ Առաջին հանդիպումը Սերբիայի առաջնությունում անցկացրեց փետրվարի 27-ին՝ ՕՖԿ Բեոգրադի դեմ խաղում։ Իր առաջին գոլը խփեց մարտի 30-ին՝ Յավոր Իվանիցայի դեմ խաղում։ Նոյեմբերի 9-ին բոսնիացին դուբլ ձևակերպեց Պարտիզան Բելգրադի դեմ խաղում, սակայն Դոնյի Սրեմը պարտվեց 2-3 հաշվով։ 2014-15 մրցաշրջանում Կրունիչը անցկացրեց 25 հանդիպում՝ դառնալով 3 գոլի և 2 գոլային փոխանցման հեղինակ։
2014 թվականի ամռանը Կրունիչը տեղափոխվեց Վերոնա, և կես տարվա վարձավճարով վերադարձավ Դոնյի Սրեմ։ Սերբական ակումբի կազմում նա անցկացրեց 54 հանդիպում՝ դառնալով 5 գոլի և 6 գոլային փոխանցման հեղինակ։ 2015 թվականի հունվարին՝ վարձավճարի ավարտից հետո Կրունիչը չվերադարձավ Վերոնա, և ակումբը սպառնաց բողոքել ՈՒԵՖԱ-ին և ՖԻՖԱ-ին, սակայն Դոնյի Սրեմը փոխհատուցեց բոսնիացու բացակայության համար։ Հունվարի 30-ին Կրունիչը միացավ Բորաց Չաչակին։ Ապրիլի 25-ին նա գոլի և գոլային փոխանցման հեղինակ դարձավ Վոյվոդինայի դեմ խաղում՝ օգնելով իր թիմին հաղթել 3-1 հաշվով։ Բորաց Չաչակի կազմում Կրունիչը անցկացրեց 13 հանդիպում՝ դառնալով 2 գոլի և 2 գոլային փոխանցման հեղինակ։


=== Էմպոլի ===
2015 թվականի հուլիսի 1-ին Կրունիչը 3 տարվա պայմանագիր կնքեց Էմպոլիի հետ։ Իր դեբյուտը նշեց օգոստոսի 15-ին՝ փոխարինման մտնելով Իտալիայի գավաթի Վիչենցայի դեմ խաղում։ Առաջին հանդիպումը Սերիա A-ում անցկացրեց հոկտեմբերի 4-ին՝ Սասուոլոյի դեմ խաղում։ Իր առաջին գոլը Էմպոլիի կազմում խփեց հոկտեմբերի 24-ին՝ Ջենոայի դեմ խաղում։ 2017 թվականի փետրվարի 18-ին բոսնիացին գոլի հեղինակ դարձավ Լացիոյի դեմ խաղում։ 2016-17 մրցաշրջանում Էմպոլին դուրս մնաց Սերիա A-ից։
2017 թվականի սեպտեմբերի 19-ին՝ Պարմայի դեմ խաղում Կրունիչը առաջին անգամ խաղադաշտ դուրս եկավ որպես Էմպոլիի ավագ։ Սեպտեմբերի 30-ին նա հեռացվեց խաղադաշտից Ավելինոյի դեմ խաղում՝ կարմիր քարտ ստանալով հանդիպման 85-րդ րոպեին։ Հոկտեմբերին Կրունիչը երկարաձգեց իր պայմանագիրը ակումբի հետ մինչև 2021 թվականը։ Հոկտեմբերի 24-ին բոսնիացին 2 գոլային փոխանցում տվեց Պեսկարայի դեմ խաղում։ Նոյեմբերի 18-ին Կրունիչը գոլի և գոլային փոխանցման հեղինակ դարձավ Չեզենայի դեմ խաղում։ Նոյեմբերի 24-ին՝ Ֆրոզինոնեի դեմ խաղում բոսնիացին տվեց 2 գոլային փոխանցում, իսկ հանդիպումն ավարտվեց 3-3 հաշվով։ 2018 թվականի փետրվարի 10-ին Կրունիչը գոլ խփեց Ասկոլիի դեմ խաղում՝ օգնելով իր թիմին հաղթել 2-1 հաշվով։ 2017-18 մրցաշրջանում Էմպոլին հաղթեց Սերիա B-ն՝ տեղափոխվելով Իտալիայի բարձրագույն դիվիզիոն։
2018 թվականի դեկտեմբերի 1-ին Կրունիչը գոլի և գոլային փոխանցման հեղինակ դարձավ ՍՊԱԼ-ի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 16-ին նա գոլ խփեց Ֆիորենտինայի դեմ խաղում, սակայն Էմպոլին պարտվեց 1-3 հաշվով։ Դեկտեմբերի 26-ին Կրունիչը հեռացվեց խաղադաշտից Տորինոյի դեմ խաղում՝ կարմիր քարտ ստանալով հանդիպման 89-րդ րոպեին։ 2019 թվականի ապրիլի 7-ին բոսնիացին գոլի և գոլային փոխանցման հեղինակ դարձավ Ուդինեզեի դեմ խաղում։ Էմպոլիի կազմում Կրունիչը անցկացրեց 119 հանդիպում՝ դառնալով 13 գոլի և 17 գոլային փոխանցման հեղինակ։


=== Միլան ===
2019 թվականի հուլիսի 8-ին Կրունիչը 5 տարվա պայմանագիր կնքեց Միլանի հետ։ Ակումբը նրա համար վճարեց 8 միլիոն եվրո։


== Միջազգային կարիերա ==
Կրունիչը ներկայացրել է Բոսնիա և Հերցեգովինան մինչև 21 տարեկանների երիտասարդական հավաքականում։ Բոսնիա և Հերցեգովինայի ազգային հավաքական նա առաջին անգամ հրավիրվեց 2015 թվականի նոյեմբերի 3-ին՝ Իռլանդիայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց 2016 թվականի հունիսի 3-ին՝ փոխարինման մտնելով Դանիայի դեմ խաղում։ 2017 թվականի մարտի 28-ին նա գոլային փոխանցում տվեց Էդին Ջեկոյին Ալբանիայի դեմ խաղում։ Իր առաջին գոլը Բոսնիայի հավաքականի կազմում խփեց 2019 թվականի մարտի 23-ին՝ Հայաստանի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 3-ի դրությամբ


=== Միջազգային վիճակագրություն ===
2019 թվականի օգոստոսի 3-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Էմպոլի

Սերիա B. 2017–18


== Ծանոթագրություններ ==


== Արտաքին հղումներ ==
Կրունիչի պաշտոնական Ինստագրամի էջը
Կրունիչը transfermarkt-ում
Կրունիչը soccerbase.com-ում
Կրունիչը WhoScored.com կայքում
Կրունիչը Միլանի պաշտոնական կայքում
Կրունիչը ՈՒԵՖԱ-ի պաշտոնական կայքում